
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 829 


12 Αυγούστου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση των Υπουργικών Αποφάσεων 33161, 
33162,33157,33187/24.2.98 με τις οποίες έχουν ε- 
γκριθεί προγράμματα Επιχορήγησης Επιχειρήσε¬ 
ων και Νέων Ελευθέρων Επαγγελματιών έτους 

1998. 1 

Πρόγραμμα επιχορήγησης εργοδοτών για την πρό¬ 
σληψη απεξαρτημένων, αποφυλακισμένων και νε¬ 
αρών παραβατικών ατόμων για το έτος 1998. 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 33665 (1) 

Τροποποίηση των Υπουργικών Αποφάσεων 33161, 
33162, 33157, 33187/24.2.98 με τις οποίες έχουν ε- 
γκριθεί προγράμματα Επιχορήγησης Επιχειρήσεων 
και Νέων Ελευθέρων Επαγγελματιών έτους 1998. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και την τροποποίηση των 
συναφών διατάξεων «όπως τροποποιήθηκε με τα άρθρα 
6,7 καιδτου Ν. 1836/1989 και το άρθρο 6του Ν. 2434/96». 

2. Τις Υπουργικές αποφάσεις 33162, 33161, 33157, 
33187/24.2.98 με τις οποίες έχουν εγκριθεί προγράμματα 
επιχορήγησης επιχειρήσεων και νέων ελεύθερων επαγ- 
γελματιών έτους 1998. 

3. Τις διατάξεις της παρ. 2 του άρθρου 1 του Ν. 2469/97 
«Περιορισμός της αποτελεσματικότητας των Κρατικών 
δαπανών» (Α' 38). 

4. Την υπ’ αριθμ. 1364/15.7.98 απόφαση του ΔΣτου 
ΟΑΕΔ (αριθμ. συνεδρ. 29/15.7.98) που μας υποβλήθηκε 
με το υπ’ αρ. Β 113721/21.7.98 έγγραφό του, αποφασί¬ 
ζουμε: 

Την τροποποίηση - συμπλήρωση των πιο κάτω αποφά- 
σεωντου Υπουργού Εργασίας και Κοινωνικών Ασφαλίσε¬ 
ων ως εξής: 


1. Στην ΥΑ 33162/24.2.98 τροποποιούνται οι παρ. 1,6β 
και 12β οι οποίες θα ισχύουν ως εξής: 

α) 1. Καταρτίζουμε πρόγραμμα επιχορήγησης ιδιωτι¬ 
κών επιχειρήσεων, επιχειρήσεων Τοπικής Αυτοδιοίκη¬ 
σης, Συνεταιρισμών, Επαγγελματικών Σωματείων και Ε¬ 
νώσεων αυτών, Σωματείων και γενικά εργοδοτών για την 
απόκτηση επαγγελματικής εμπειρίας και απασχόληση 
σαράντα χιλιάδων (40.000) νέων ηλικίας 20-27 ετών επι¬ 
δοτούμενων ανέργων και ανέργων εγγεγραμμένων στα 
μητρώα των Υπηρεσιών του ΟΑΕΔ επί δύο (2) τουλάχι¬ 
στον μήνες. 

Στους ως άνω άνεργους, μετά την παρέλευση της δίμη- 
νης ανεργίας τους και πριν τη συμπλήρωση εξαμήνου θα 
προσφέρεται ή μια θέση εργασίας ή μια θέση για εργα¬ 
σιακή εμπειρία ή μια θέση για κατάρτιση. 

β) 6β. Τα άτομα που θα προσληφθούν να είναι επιδο¬ 
τούμενα άνεργα ή άνεργα εγγεγραμμένα για δύο (2) του¬ 
λάχιστον μήνες στα μητρώα ανέργων των Γραφείων Απα¬ 
σχόλησης του ΟΑΕΔ, που βρίσκονται στην περιοχή του 
τόπου κατοικίας τους και να είναι εφοδιασμένα με την ει¬ 
δική κάρτα από την οποία θα αποδεικνύεται η δίμηνη α¬ 
νεργία τους. 

Εξαιρούνται οι επιδοτούμενοι άνεργοι, οι άνεργοι οι ο¬ 
ποίοι μετά τη συμπλήρωση της δίμηνης ανεργίας τους 
παρακολούθησαν πρόγραμμα κατάρτισης και στη συνέ¬ 
χεια έχουν εγγράφει εκ νέου άνεργοι, χωρίς να έχουν συ¬ 
μπληρώσει δίμηνη παραμονή τους στους καταλόγους α¬ 
νέργων καθώς και οι μισθωτοί που είχαν υπαχθεί σε πρό¬ 
γραμμα σύμφωνα με τις διατάξεις του άρθρου 7 του Ν 
2434/96 (σχετική η 33197/26.2.97 ΥΑπτυχιούχοι ΑΕΙ - ΤΕΙ 
και απόφοιτοι ΤΕΣ, ΤΕΛ για την απόκτηση επαγγελματι¬ 
κής εμπειρίας) και στη συνέχεια εντάσσονται στο παρόν 
πρόγραμμα. 

γ) 12β. Δελτία ανεργίας των μισθωτών που προσλή- 
φθηκαν θεωρημένα επί δύο (2) τουλάχιστον μήνες καθώς 
και ειδική κάρτα από την οποία θα αποδεικνύεται η δίμη¬ 
νη ανεργία τους. 

Για τους άνεργους που παρακολούθησαν πρόγραμμα 
κατάρτισης, πριν την πρόσληψή τους με το πρόγραμμα 
Ν.Θ.Ε. θα προσκομίζεται το δελτίο ανεργίας που είχε εκ- 
δοθεί πριν την κατάρτισή τους, το νέο δελτίο ανεργίας 
τους, καθώς και βεβαίωση ότι παρακολούθησαν πρό¬ 
γραμμα κατάρτισης 

2. Στην ΥΑ 33161/24.2.98 τροποποιούνται ομοίως οι 
παρ. 1,6β και 12β οι οποίες θα ισχύουν ως εξής: 

α) 1. Καταρτίζουμε πρόγραμμα επιχορήγησης ιδιωτι¬ 
κών επιχειρήσεων, επιχειρήσεων Τοπικής Αυτοδιοίκησης, 
Συνεταιρισμών, Επαγγελματικών Σωματείων και Ενώσε¬ 
ων αυτών, Σωματείων και γενικά εργοδοτών για την από¬ 
κτηση επαγγελματικής εμπειρίας και απασχόληση οκτώ 
χιλιάδων (8.000) μακροχρόνια ανέργων ηλικίας 28-64 ε¬ 
τών επιδοτούμενων ανέργων και ανέργων εγγεγραμμέ¬ 
νων στα μητρώα των Υπηρεσιών του ΟΑΕΔ επί τέσσερις 
(4) τουλάχιστον μήνες. 

Στους ως άνω άνεργους, μετά την παρέλευση της τε¬ 
τράμηνης ανεργίας τους και πριν τη συμπλήρωση ^μή¬ 
νου, θα προσφέρεται ή μια θέση εργασίας ή μια θέση για 
εργασιακή εμπειρία ή μια θέση για κατάρτιση. 

β) 6β. Τα άτομα που θα προσληφθούν να είναι επιδο¬ 
τούμενα άνεργα ή άνεργα εγγεγραμμένα γιατέσσερις (4) 
τουλάχιστον μήνες στα μητρώα ανέργων των Γραφείων 
Απασχόλησης του ΟΑΕΔ, που βρίσκονται στην περιοχή 
του τςιπου κατοικίας τους και να είναι εφοδιασμένα με την 
ειδική κάρτα από την οποία θα αποδεικνύεται η τετράμη¬ 
νη ανεργία τους. 

Εξαιρούνται οι επιδοτούμενοι άνεργοι, οι άνεργοι οι ο¬ 
ποίοι μετά τη συμπλήρωση της τετράμηνης ανεργίας 
τους παρακολούθησαν πρόγραμμα κατάρτισης και στη 
συνέχεια έχουν εγγράφει εκ νέου άνεργοι, χωρίς να έχουν 
συμπληρώσει τετράμηνη παραμονή τους στους καταλό¬ 
γους ανέργων καθώς και οι μισθωτοί που είχαν υπαχθεί σε 
πρόγραμμα σύμφωνα με τις διατάξεις του άρθρου 7 του 
Ν 2434/96 (σχετική η 33197/26.2.97 ΥΑ πτυχιούχοι ΑΕΙ - 
ΤΕΙ και απόφοιτοι ΤΕΣ, ΤΕΛ για την απόκτηση επαγγελμα¬ 
τικής εμπειρίας) και στη συνέχεια εντάσσονται στο παρόν 
πρόγραμμα. 

3.12β. Δελτία ανεργίας των μισθωτών που προσλήφθη- 
καν θεωρημένα επί τέσσερις (4) τουλάχιστον μήνες κα¬ 
θώς και ειδική κάρτα από την οποία θα αποδεικνύεται η τε¬ 
τράμηνη ανεργία τους. 

Για τους άνεργους που παρακολούθησαν πρόγραμμα 
κατάρτισης, πριν την πρόσληψή τους με το πρόγραμμα 
Ν.Θ.Ε. θα προσκομίζεται το δελτίο ανεργίας που είχε εκ- 
δοθεί πριν την κατάρτισή τους, το νέο δελτίο ανεργίας 
τους, καθώς και βεβαίωση ότι παρακολούθησαν πρό¬ 
γραμμα κατάρτισης. 

3. Στη με αριθμ 33157/24.2.98 Υπουργ. Απόφαση (ΦΕΚ 
229/Β/11.3.98) για τους ΝΕΕ ηλικίας 20-27 ετών: 

α) Η παράγραφος 1 στην οποία αναφέρεται: "Καταρτί¬ 
ζουμε πρόγραμμα.για άνεργους νέους - ες με τρίμη¬ 

νη τουλάχιστον εγγεγραμμένη ανεργία...." τροποποιείται 
ως εξής: 

«Καταρτίζουμε πρόγραμμα.για άνεργους νέους - ες 

με δίμηνη τουλάχιστον εγγεγραμμένη ανεργία...... 

β) Η παράγραφος 5 ια' εδ. 1 που αναφέρεται: «Η έναρ¬ 
ξη επιτηδεύματος και η λειτουργία της επιχείρησης να έ¬ 
χει γίνει μετά τη δημοσίευση της παρούσας στο ΦΕΚ και 
το αργότερο μέχρι την 30.11.98» αντικαθίσταται ως εξής: 

«Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 22.10.1997 για τους επιδο¬ 
τούμενους άνεργους ή από την 12.3.98 για τους μη επι¬ 
δοτούμενους άνεργους και το αργότερο μέχρι την 
30.11.98». 

γ) Η παράγραφος 7η' στην οποία αναφέρεται: «Δελτίο 
Ανεργίας του επαγγελματία το οποίο να βρίσκεται σε ισχύ 
και στο οποίο να φαίνεται ότι ήταν άνεργος-η τουλάχιστον 


3 μήνες πριν την έναρξη δραστηριότητας της επιχείρη¬ 
σής του» αντικαθίσταται ως εξής: 

«Δελτίο Ανεργίας του επαγγελματία στο οποίο να φαί¬ 
νεται ότι ήταν άνεργος-η τουλάχιστον 2 μήνες πριν την έ¬ 
ναρξη δραστηριότητας της επιχείρησής του, η οποία πρέ¬ 
πει να έχει γίνει από την 12.3.98 και μετά». 

δ) Η παράγραφος 7Θ' στην οποία αναφέρεται: «Κάρτα 
δικαιούχου προγραμμάτων απασχόλησης» προστίθεται 
πρόταση ως εξής: 

«Την ανωτέρω κάρτα δεν υποχρεούνται να προσκομί¬ 
ζουν όσοι επιδοτούμενοι άνεργοι ανέστειλαν την επιδό¬ 
τησή τους επειδή έκαναν έναρξη επιτηδεύματος της ε- 
πιχ/σης τους στη ΔΟΥ από την 22/10/97 μέχρι και την 
11/3/98». 

ε) Η παράγραφος 5β στην οποία αναφέρεται: 

«Κατά την υποβολή της αίτησης για υπαγωγή στο πρό¬ 
γραμμα να έχουν οι ενδιαφερόμενοι 3μηνη τουλάχιστον 
εγγεγραμμένη ανεργία στα Μητρώα του ΟΑΕΔ και να εί¬ 
ναι κάτοχοι της Ειδικής Κάρτας Δικαιούχου Προγραμμά¬ 
των Απασχόλησης. Το ανωτέρω διάστημα των 3 μηνών α¬ 
νεργίας δεν ισχύει γιατους επιδοτούμενους άνεργους» α¬ 
ντικαθίσταται ως εξής: 

«Να έχουν οι ενδιαφερόμενοι 2μηνη τουλάχιστον εγγε¬ 
γραμμένη ανεργία στα Μητρώα του ΟΑΕΔ πριν την έναρ¬ 
ξη δραστηριότητας της επιχείρησης τους για όσους έ¬ 
χουν έναρξη δραστηριότητας απότην 12.3.98 και μετά και 
να είναι κάτοχοι της Ειδικής Κάρτας Δικαιούχου Προ¬ 
γραμμάτων Απασχόλησης. Το ανωτέρω διάστημα των 2 
μηνών ανεργίας δεν ισχύει για τους επιδοτούμενους ά- 
νεργουςοι οποίοι μπορεί να έχουν κάνει έναρξη επιτηδεύ¬ 
ματος της επιχείρησης τους από την 22/10/97 και μετά». 

4. Στην με αριθμ 33187/24.2.98 Υπουργ. Απόφαση (ΦΕΚ 
229/Β711.3.98 για τους μακροχρόνια άνεργους ηλικίας 
28-64 ετών. 

α) Η παράγραφος 1 στην οποία αναφέρεται: «Καταρτί¬ 
ζουμε πρόγραμμα επιχορήγησης.ηλικίας 28-64 ετών 

με εξάμηνη τοίιλάχιστον εγγεγραμμένη ανεργία....» τρο¬ 
ποποιείται ως εξής: 

«Καταρτίζουμε πρόγραμμα επιχορήγησης.ηλικίας 

28-64 ετών με τετράμηνη τουλάχιστον εγγεγραμμένη α¬ 
νεργία...... 

β) Η παράγραφος 5ι' εδάφιο 1 στην οποία αναφέρεται: 
«Η έναρξη επιτηδεύματος και η λειτουργία της επιχείρη¬ 
σης να έχει γίνει μετά τη δημοσίευση της παρούσας στο 
ΦΕΚ», αντικαθίσταται ως εξής: 

«Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 22/10/97 για τους επιδοτού¬ 
μενους άνεργους ή από την 12.3.98 για τους μη επιδο¬ 
τούμενους άνεργους και το αργότερο μέχρι την 
30.11.98». 

γ) Η παράγραφος 7ζ' στην οποία αναφέρεται: «Δελτίο Α¬ 
νεργίας του επαγγελματία το οποίο να βρίσκεται σε ισχύ 
και στο οποίο να φαίνεται ότι ήταν άνεργος-η τουλάχιστον 
6 μήνες πριν την έναρξη δραστηριότητας της επιχείρη¬ 
σης του» αντικαθίσταται ως εξής: «Δελτίο Ανεργίας του ε- 
παγγελματία στο οποίο να φαίνεται ότι ήταν άνεργος- η 
τουλάχιστον 4 μήνες πριν την έναρξη δραστηριότητας 
της επιχ/σης του, η οποία πρέπει να έχει γίνει από την 
12/3/98 και μετά». 

Σε περίπτωση επιδοτούμενου άνεργου θα προσκομίζε¬ 
ται το ΔΑΤΕ στο οποίο θα αναγράφεται το διάστημα επι¬ 
δότησης και η αναστολή της». 

δ) Η παράγραφος 7η' στην οποία αναφέρεται: «Κάρτα 

δικαιούχου προγραμμάτων απασχόλησης» προστίθεται 
πρόταση ως εξής: 

«Την ανωτέρω κάρτα δεν υποχρεούνται να προσκομί¬ 
ζουν όσοι επιδοτούμενοι άνεργοι ανέστειλαν την επιδό¬ 
τησή τους επειδή έκαναν έναρξη δραστηριότητας της ε¬ 
πιχείρησής τους στη ΔΟΥ από την 22.10.97 μέχρι και την 
11.3.98». 

ε) Η παράγραφος 5β' στην οποία αναφέρεται: «Κατάτην 
υποβολή της αίτησης για υπαγωγή στο πρόγραμμα να έ¬ 
χουν οι ενδιαφερόμενοι 6μηνη τουλάχιστον εγγεγραμμέ¬ 
νη ανεργία στα Μητρώα του ΟΑΕΔ και να είναι κάτοχοιτης 
ειδικής κάρτας δικαιούχων προγραμμάτων απασχόλη¬ 
σης», αντικαθίσταται ως εξής: 

«Να έχουν οι ενδιαφερόμενοι 4μηνη τουλάχιστον εγγε¬ 
γραμμένη ανεργία στα Μητρώα του ΟΑΕΔ, πριντην έναρ¬ 
ξη δραστηριότητας της επιχείρησής τους για όσους έ¬ 
χουν έναρξη δραστηριότητας της επιχείρησης τους από 
την 12.3.98 και μετά και να είναι κάτοχοι της ειδικής κάρ¬ 
τας δικαιούχου προγραμμάτων απασχόλησης.Το ανωτέ¬ 
ρω διάστημα των 4 μηνών ανεργίας δεν ισχύει για τους ε¬ 
πιδοτούμενους άνεργους, οι οποίοι μπορεί να έχουν κάνει 
έναρξη επιτηδεύματος της επιχείρησης τους από την 
22/10/97 και μετά». 

Από τις διατάξεις της παρούσης απόφασης δενπροκα- 
λείται δαπάνη και ως εκ τούτου δεν εμπίπτει στις διατά¬ 
ξεις της παρ. 3 του άρθρου 22 του Ν. 2362/95 (Περί Δη¬ 
μοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1998 
Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αοιθ. 33661 (2) 

Πρόγραμμα επιχορήγησης εργοδοτών γιατηνπρόσληψη 
απεξαρτημένων, αποφυλακισμένων και νεαρών παρα- 
βατικών ατόμων για το έτος 1998. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του άρθρου 29του Ν. 1262/82, όπως συ¬ 
μπληρώθηκε με το άρθρο 3 παρ. ΙτουΝ. 1545/85 «Εθνικό 
Σύστημα προστασίας από την ανεργία» καιτροποποιήθη- 
κε με το άρθρο 6 του Ν. 1836/89 «Προώθηση της απασχό¬ 
λησης και της επαγγελματικής κατάρτισης και άλλες δια¬ 
τάξεις». 

2) Τις διατάξεις του άρθρου 32 του Ν. 1892/90 «Γιατον 
εκσυγχρονισμό και την ανάπτυξη και άλλες διατάξεις» κα¬ 
θώς και το άρθρο 6 του Ν. 2434/96. 

3) Την υπ’ αριθμ. 1325/15.7.98 απόφαση του Δ.Σ. (αριθ. 
συνεδρ. 29/15.7.98) που μας υποβλήθηκε μετο υπ’ αριθμ. 
Β 113714/21.7.98 έγγραφό του, αποφασίζουμε: 

1. Καταρτίζουμε πέντε (5) Προγράμματα Επιχορήγη¬ 
σης Ιδιωτικών Επιχειρήσεων, Επιχειρήσεων Τοπικής Αυ¬ 
τοδιοίκησης (σύμφωνα μεταπροβλεπόμενα στο άρθρο 1 
παρ. 3 και 4 του Ν. 2527/97), Συνεταιρισμών, Επαγγελμα¬ 
τικών Σωματείων και Ενώσεων αυτών, Σωματείων, Αστι¬ 
κών Εταιρειών μη κερδοσκοπικού χαρακτήρα ή Κοινο¬ 


πραξιών και γενικά Εργοδοτών για τη δημιουργία διακο- 
σίων ενενήντα (290) Νέων Θέσεων Εργασίας για την απα¬ 
σχόληση Απεξαρτημένων, Αποφυλακισμένων και Νεαρών 
Παραβατικών Ατόμων, ηλικίας 16-55 ετών. 

2. ΔΙΑΡΘΡΩΣΗ ΠΡΟΓΡΑΜΜΑΤΩΝ 

α) ΠΡΟΓΡΑΜΜΑ Α: 

Επιχορήγηση επιχειρήσεων για τη>5 δημιουργία εκατόν 
πενήντα (150) Νέων Θέσεων Εργασίας για την απασχόλη¬ 
ση Ατόμων Απεξαρτημένων από τοξικές ή άλλες ουσίες, 
ηλικίας 18-65 ετών. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δέκα (10) μήνες χωρίς 
επιχορήγηση. 

β) ΠΡΟΓΡΑΜΜΑ Β: 

Επιχορήγηση επιχειρήσεων για την δημιουργία ογδό¬ 
ντα (80) Νέων Θέσεων Εργασίας για την απασχόληση Α¬ 
ποφυλακισμένων Ατόμων, ηλικίας 18-65 ετών. Η διάρκεια 
της επιχορήγησης ορίζεται σε 36 μήνες, με την υποχρέω¬ 
ση ο εργοδότης να απασχολήσει το άτομο μετά τη λήξη 
του 36μηνου, άλλους δέκα (10) μήνες χωρίς επιχορήγη¬ 
ση. 

γ) ΠΡΟΓΡΑΜΜΑ Γ: 

Επιχορήγηση επιχειρήσεων για την δημιουργία είκοσι 
(20) Νέων Θέσεων Εργασίας για την απασχόληση ατόμων, 
στα οποία έχουν επιβληθεί αναμορφωτικά μέτρα ή ποινι¬ 
κός σωφρονισμός, ηλικίας 16-24 ετών συμπληρωμένα. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δέκα (10) μήνες χωρίς 
επιχορήγηση. 

δ) ΠΡΟΓΡΑΜΜΑ Δ: ΜΕΡΙΚΗΣ ΑΠΑΣΧΟΛΗΣΗΣ 

Επιχορήγηση εργοδοτών για την δημιουργία είκοσι (20) 
Νέων Θέσεων Εργασίας μερικής απασχόλησης, για ώρες 
ίσες μετο ήμισυ των ωρών της ημερήσιας υποχρεωτικής 
απασχόλησης για: 

- Άτομα που τους έχουν επιβληθεί αναμορφωτικά μέτρα 
ή ποινικός σωφρονισμός, ηλικίας 16-24 ετών 

- Απεξαρτημένα από τοξικές ή άλλες ουσίες άτομα, ηλι¬ 
κίας 18-65 ετών 

ε) ΠΡΟΓΡΑΜΜΑ Ε: ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ 

Για την δημιουργία είκοσι (20) Νέων Θέσεων Εργασίας 
για την απασχόληση Αποφυλακισμένων, Απεξαρτημένων 
και Νεαρών Παραβατικών Ατόμων που τους έχουν επι¬ 
βληθεί αναμορφωτικά μέτρα ή ποινικός σωφρονισμός α¬ 
πό επιχειρήσεις Τοπικής Αυτοδιοίκησης (σύμφωνα με τα 
προβλεπόμενα στο άρθρο 1 παρ. 3 και 4του Ν. 2527/97), 
καθώς και από Ξενοδοχειακές - Τουριστικές και άλλες Ε¬ 
ποχιακές επιχειρήσεις, εφ’ όσον αυτές τους παρέχουν α¬ 
πασχόληση τουλάχιστον πέντε (5) μηνών. 

Στην περίπτωση αυτή, ο χρόνος έναρξης της επιχορή¬ 
γησης θα είναι η ημερομηνία έναρξης της ορισμένου χρό¬ 
νου σύμβασης και ο χρόνος λήξης η ημερομηνία λήξης 
της ορισμένου χρόνου σύμβασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο καθορίζεται: 

- Για τα προγράμματα Α, Β, Γ και Ε στις έξι χιλιάδες πε¬ 
ντακόσιες (6.500) δρχ. την ημέρα για το πρώτο δωδεκά¬ 
μηνο, επτά χιλιάδες πεντακόσιες (7.500) δρχ. την ημέρα 
για το δεύτερο δωδεκάμηνο και "οκτώ χιλιάδες (8.000) 
δρχ. την ημέρα για το τρίτο δωδεκάμηνο, χωρίς καμία άλ¬ 
λη παροχή από τον ΟΑΕΔ (ασφάλεια κλπ). 

- Για το πρόγραμμα Δ (ΜΕΡΙΚΗΣ ΑΠΑΣΧΟΛΗΣΗΣ) στις 
πέντε χιλιάδες (5.000) δρχ. την ημέρα και για τους 36 μή¬ 
νες. 

Η επιχορήγηση θα υπολογίζεται για κάθε εργάσιμη η¬ 
μέρα και μέχρι 26 ημέρες κατ’ ανώτατο όριο για κάθε μή¬ 
να. 

4. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ ΣΤΑ 
ΠΡΟΓΡΑΜΜΑΤΑ 

α) Οι εγκριτικές αποφάσεις θα εκδίδονται για το νομό 
Αττικής (πλην Τ.Υ. ΟΑΕΔ Μεγάρων, Ελευσίνας και Λαυρί¬ 
ου) και τους νομούς Θεσ/νίκης, Μαγνησίας, Αχαΐας, Ηρα¬ 
κλείου και Λάρισας από τα αντίστοιχα Γραφεία Εργασίας 
Ειδικών Κοινωνικών Ομάδων. 

Στους υπόλοιπους νομούς οι αποφάσεις θα εκδίδονται 
από τις κατά τόπους αρμόδιες Υπηρεσίες (ΚΠΑή Γ ραφείο 
Εργασίας ή Υ.Ν. ή Τ.Υ.). 

Το διάστημα έκδοσης της εγκριτικής απόφασης ορίζε¬ 
ται στις είκοσι (20) το ανώτερο ημέρες από την ημερομη¬ 
νία υποβολής της σχετικής αίτησης. 

β) Η πρόσληψη του ατόμου θα γίνεται μετά την έκδοση 
της εγκριτικής απόφασης και η επιχορήγηση της επιχεί¬ 
ρησης θα αρχίζει από την ημερομηνία πρόσληψης του α¬ 
τόμου. 

γ) Κατ’ εξαίρεση είναι δυνατόν επιχείρηση η οποία προ- 
σέλαβε άτομο τριάντα (30) εργάσιμες ημέρες πριν από 
την ημερομηνία υποβολής της αίτησης, να υπαχθεί στο 
πρόγραμμα και να επιχορηγηθεί από την ημερομηνία 
πρόσληψηςτου ατόμου. 

δ) Οι εγκριτικές αποφάσεις για την καταβολή της επιχο¬ 
ρήγησης θα κοινοποιούνται στις αρμόδιες κατά τόπο Υ¬ 
πηρεσίες του ΟΑΕΔ, καθώς και στον εργοδότη. 

ε) Η προθεσμία πλήρωσηςτων θέσεωνπου εγκρίνονται 
από τον προϊστάμενο των αρμοδίων Υπηρεσιών του ΟΑ¬ 
ΕΔ, είναι δύο (2) μήνες το αργότερο από την ημερομηνία 
κοινοποίησης της σχετικής εγκριτικής απόφασης. 

Ειδικά για τις αποφάσεις που θα εκδοθούν μετά την 
1.5.1999, η προθεσμία περιορίζεται μέχρι 30.6.1999. 

5. ΤΡΙΜΗΝΟ ΠΡΟΚΑΤΑΡΤΙΣΗΣ ΚΑΙ ΠΡΟΣΑΡΜΟΓΗΣ 

Για όλα τα προγράμματα: 

Το πρώτο τρίμηνο από τη πρόσληψη του ατόμου, θεω¬ 
ρείται ΠΕΡΙΟΔΟΣ ΠΡΟΚΑΤΑΡΤΙΣΗΣ ΚΑΙ ΠΡΟΣΑΡ¬ 
ΜΟΓΗΣ. 

Στο διάστημα αυτό η επιχείρηση - εργοδότης που υπά¬ 
γεται στο πρόγραμμα, υποχρεούται να ορίσει άτομο της 
επιχείρησης, το οποίο θα έχει την ευθύνη να εκπαιδεύσει 
τον εργαζόμενο στο αντικείμενο απασχόλησής του και να 
τον βοηθήσει να ενταχθεί ομαλά στην παραγωγική διαδι¬ 
κασία. 

Σημειώνεται ότι, εάν το άτομο παρουσιάζει ιδιαίτερες 
δυσκολίες προσαρμογής, είναι δυνατόν η περίοδος προ¬ 
κατάρτισης και προσαρμογής να επιμηκυνθεί και μέχρι 
πέντε (5) μήνες, κατά την κρίση του αρμόδιου υπαλλήλου 
της Υπηρεσίας του ΟΑΕΔ. 

Η μέθοδος υλοποίησης των ενεργειών προκατάρτισης 
και προσαρμογής του ατόμου θα προσδιορίζεται σε σχε¬ 
τικό διάγραμμα που θα δίνεται στην επιχείρηση από την υ- 
πηρεσίατου ΟΑΕΔ που θα εκδίδει την εγκριτική απόφαση 
υπαγωγής στο πρόγραμμα (Γρ. Εργασίας Ε.Κ.Ο, ΚΠΑ, Γρ. 
Εργασίας, Υ.Ν, Τ.Υ κλπ). 

Για τις παραπάνω ενέργειες προκατάρτισης και προ¬ 
σαρμογής του ατόμου, η επιχείρηση θα επιχορηγείται με 
το ποσό των διακοσίων χιλιάδων (200.000) δραχμών, ανε¬ 
ξάρτητα της χρονικής διάρκειας της περιόδου προκα¬ 


τάρτισης και προσαρμογής (3 έως 5 μήνες), το οποίο θα 
καταβάλλεται εντός τεσσάρων (4) μηνών το αργότερο α¬ 
πό την υλοποίηση των ενεργειών αυτών, μετά από ειση¬ 
γητική έκθεση του αρμοδίου υπαλλήλου του ΟΑΕΔ (Γρ. 
Εργασίας Ε.Κ.Ο., ΚΠΑ, Γρ. Εργασίας, Υ.Ν., Τ.Υ.), ότι ο ερ¬ 
γαζόμενος βοηθήθηκε ουσιαστικά και είχε θετική προ¬ 
σαρμογή στον εργασιακό χώρο. 

Σημειώνεται ότι κατά την περίοδο αυτή καταβάλλεται 
στην επιχείρηση και η κανονική ημερήσια επιχορήγηση. 

Εάν στα παραπάνω προγράμματα υπαχθεί επιχείρηση 
για πρόσληψη ατόμου που το απασχόλησε στο παρελθόν, 
δεν δικαιούται της ειδικής επιχορήγησης προκατάρτισης 
και προσαρμογής. 

6. ΜΕΤΑΤΡΟΠΗ ΠΡΟΓΡΑΜΜΑΤΟΣ Δ : ΜΕΡΙΚΗΣ ΑΠΑ¬ 
ΣΧΟΛΗΣΗΣ 

Εάν στη διάρκεια του πρώτου δωδεκάμηνου του προ¬ 
γράμματος Δ (ΜΕΡΙΚΗΣ ΑΠΑΣΧΟΛΗΣΗΣ), το άτομο έχει 
θετική προσαρμογή στον εργασιακό χώρο, είναι δυνατή η 
μετατροπή του προγράμματος, από μερική σε πλήρη α¬ 
πασχόληση για το υπόλοιπο διάστημα και μέχρι τη λήξη 
του. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται εγκριτική απόφα¬ 
ση εντός είκοσι (20) ημερών από την αρμόδια υπηρεσία 
του ΟΑΕΔ που εξέδωσε την αρχική απόφαση υπαγωγής. 

7. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

α) Είναι δυνατή η επιμήκυνση του χρόνου επιχορήγη¬ 
σης (36μηνου) κατά τέσσερις (4) το πολύ μήνες σε περί¬ 
πτωση χορήγησης ομαδικής άδειας απουσίας προσωπι¬ 
κού, σοβαρής ασθένειας εργαζομένου, άδειας χωρίς α¬ 
ποδοχές, άδεια κυοφορίας-τοκετού κλπ, μετά από αίτηση 
του εργοδότη και απόφαση του προϊσταμένου της αρμό¬ 
διας Υπηρεσίας του ΟΑΕΔ. 

β) Επίσης σε περίπτωση αντικατάστασης ατόμου μέσα 
στην προθεσμία των εξήντα (60) ημερών ή εκπρόθεσμης 
αντικατάστασης, για την οποία όμως εκδόθηκε θετική α¬ 
πόφαση από τον Περιφερειακό Διευθυντή ή το Δ.Σ. του 
ΟΑΕΔ, είναι δυνατή η επιμήκυνση του χρόνου επιχορήγη¬ 
σης κατά δύο (2) το πολύ μήνες για κάθε άτομο που αντι- 
καταστάθηκε μετά από αίτηση του εργοδότη και απόφα¬ 
ση του αρμόδιου προϊσταμένου της Υπηρεσίας του ΟΑ¬ 
ΕΔ. 

8. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή επιχειρή¬ 
σεων στα προγράμματα αυτά είναι: 

α) Τα άτομα που θα προσληφθούν, να έχουν την Ελλη¬ 
νική Υπηκοότητα ή την Υπηκοότητα κράτους - μέλους της 
Ε.Ε. ή να είναι Έλληνες Ομογενείς που απασχολούνται 
νόμιμα στην Ελλάδα ή να εμπίπτουν στο άρθρο 11 του 
ΚΑΝ/ΕΟΚ/1612/68. 

β) Να απασχολήσουν τα άτομα που θα προσλάβουν, σε 
αντικείμενο ίδιο ή παραπλήσιο της ειδικότητάς τους. 

9. ΦΟΡΕΙΣ ΠΟΥ ΕΝΤΑΣΣΟΝΤΑΙ ΣΤΑ ΠΡΟΓΡΑΜΜΑΤΑ 

9.1 Το πρόγραμμα αφορά την επιχορήγηση Ιδιωτικών ε¬ 
πιχειρήσεων, Αναπτυξιακών επιχειρήσεων Τοπικής Αυτο¬ 
διοίκησης (σύμφωνα με τα προβλεπόμενα στο άρθρο 1, 
παρ. 3 και 4, του Ν. 2527/97), Συνεταιρισμών, Επαγγελμα¬ 
τικών Σωματείων και Ενώσεων αυτών, Σωματείων, Αστι¬ 
κών Εταιρειών μη κερδοσκοπικού χαρακτήρα ή Κοινο¬ 
πραξιών και γενικά εργοδοτών. 

9.2 Δεν εντάσσονται στο πρόγραμμα Κρατικοί φορείς, 
ανεξάρτητα από το καθεστώς Δημοσίου ή Ιδιωτικού ή Μι- 

κτού Δικαίου που τους διέπει, όπως αναφέρονται στο άρ¬ 
θρο 51 του Ν. 1892/90, όπως τροποποιήθηκε μετηνπαρ. 
6, άρθρο 4του Ν. 1943/91: 

- Οι Κρατικές ή Δημόσιες Υπηρεσίες, όπως εκπροσω¬ 
πούνται από το Νομικό Πρόσωπο του Δημοσίου. 

- Οι Κρατικοί ή Δημόσιοι Οργανισμοί σαν Κρατικά 
Ν.Π.Δ.Δ. 

- Οι Κρατικές ή Δημόσιες και παραχωρηθείσες επιχει¬ 
ρήσεις, όπως η ΔΕΗ, ο ΟΤΕ, η Κρατική Ραδιοφωνία και Τη¬ 
λεόραση κτλ. 

- Τα κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται ή επιχορη¬ 
γούνται από αυτό. 

- Τα Κρατικά Νομικά Πρόσωπα που έχουν χαρακτηρι- 
σθεί από το Νόμο ή τα δικαστήρια ή Νομικά Πρόσωπα Ι¬ 
διωτικού Δικαίου, που χρηματοδοτούνται ή επιχορηγού¬ 
νται από οποιαδήποτε από τα αναφερόμενα Νομικά Πρό¬ 
σωπα. 

- Δήμοι - Κοινότητες - Δημοτικά ή Κοινοτικά Ιδρύματα 
και Νομικά Πρόσωπα, καθώς και Σύνδεσμοι Δήμων και 
Κοινοτήτων. 

- Όλες γενικά οι Τράπεζες, οι πολιτικές οργανώσεις, τα 
κόμματα και τα πολιτικά και ιδιωτικά γραφεία των βου¬ 
λευτών. 

9.3 Από τους Φορείς που αναφέρονται στην παράγρα¬ 
φο 9.2 εξαιρούνται και δύνανται να επιχορηγηθούν οι ε¬ 
ταιρείες στις οποίες συμμετέχουν οι Φορείς αυτοί και οι ο¬ 
ποίες έχουν Νομική μορφή ΑΕ, ΑΕΒΕ και ΕΠΕ και λει¬ 
τουργούν με τους κανόνες του ελεύθερου ανταγωνισμού 
και δεν έχουν μονοπωλιακό προνόμιο, καθώς επίσης και οι 
θεραπευτικές κοινότητες του ΚΕΘΕΑ. 

10. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΑ 
ΠΡΟΓΡΑΜΜΑΤΑ 

α) Δεν επιχορηγούνται ατομικές επιχειρήσεις, εργοδό¬ 
τες για εργαζόμενους, οι οποίοι είναι σύζυγοίτους ή συν¬ 
δέονται με Α' βαθμού συγγένεια (εξ αίματος ή εξ αγχι¬ 
στείας). 

β) Ο.Ε., Ε.Ε., Α.Ε. και ΕΠΕ για τους ομόρρυθμους εταί¬ 
ρους στις Ο.Ε. και Ε.Ε., για τα μέλη του Δ.Σ. στις Α.Ε. και 
για τους διαχειριστές που έχουν εταιρική μερίδα στις Ε¬ 
ΠΕ. 

γ) Οι σύζυγοι και οι συγγενείς α' βαθμού (εξ αίματος ή εξ 
αγχιστείας) των ομορρύθμων εταίρων στις Ο.Ε. και Ε.Ε., 
των μελών του Δ.Σ. στις Α.Ε. και των διαχειριστών που έ¬ 
χουν εταιρική μερίδα στις ΕΠΕ. 

δ) Δεν είναι δυνατόν να επιχορηγηθούν επιχειρήσεις για 
τα ίδια άτομα για τα οποία είχαν υπαχθεί σε πρόγραμμα ε¬ 
πιχορήγησης ΝΘΕ για Απεξαρτημένα, Αποφυλακισμένα 
και Νεαρά Παραβατικά Άτομα κατά τα έτη 1995 και 1996. 

Εξαιρούνται και δύνανται να υπαχθούν στα παραπάνω 
προγράμματα επιχειρήσεις για τα ίδια άτομα, γιατα οποία 
επιχορηγήθηκαν κατά τα έτη 1995 ή 1996 εφ’ όσον: 

- πρόκειται για ένταξη στο πρόγραμμα «Ε» (ΟΡΙ¬ 
ΣΜΕΝΟΥ ΧΡΟΝΟΥ ΣΥΜΒΑΣΗΣ) 

- πρόκειται για άτομα τα οποία βρίσκονται στο όριο ηλι¬ 
κίας συνταξιοδότησης ή είναι πάνω από 45 ετών 

ε) Η απόλυση ή οικειοθελής αποχώρηση ατόμου που 
προσλήφθηκε βάσει των προγραμμάτων αυτών, επιφέρει 
την διακοπή της επιχορήγησης για το συγκεκριμένο άτο¬ 
μο, χωρίς άλλες επιπτώσεις για την επιχείρηση. 

Είναι δυνατή όμως, μετά από σχετική αίτηση του εργο¬ 
δότη, μέσα σε 45 ημέρες από την απόλυση/ αποχώρηση 
του ατόμου, η αντικατάστασή του, με άτομο της ίδιας κα¬ 


τηγορίας για το υπόλοιπο μέχρι τη λήξη του προγράμμα¬ 
τος χρονικό διάστημα. 

11. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΑ ΠΡΟΓΡΑΜΜΑΤΑ 

Για να υπαχθεί στα προγράμματα αυτά μία επιχείρηση 

θα πρέπει να υποβάλλει στην αρμόδια Υπηρεσία του ΟΑ- 
ΕΔ (Γρ. Εργασίας ΕΚΟ ή ΚΠΑή Γρ. Εργασίας ή Υ.Ν. ή Τ.Υ.) 
τα εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας και 
τον αριθμό των ατόμων που θα προσλάβει σύμφωνα με το 
πρόγραμμα. 

β) Για Αποφυλακισμένα Άτομα: 

η Αποφυλακιστήριο με ημερομηνία αποφυλάκισης το α¬ 
νώτερο πέντε χρόνια από την ημερομηνία υποβολής της 
αίτησης 

- Βεβαίωση/ εισήγηση της Κοινωνικής Υπηρεσίας ή του 
Δ/ντή της φυλακής ή άλλης αρμόδιας υπηρεσίας του Υ¬ 
πουργείου Δικαιοσύνης, ότι το άτομο προτείνεται να μπει 
στο πρόγραμμα 

γ) Γ ια άτομα που τους έχουν επιβληθεί Αναμορφωτικά 
Μέτρα ή Ποινικός Σωφρονισμός: 

- Εισηγητική έκθεση της Κοινωνικής Υπηρεσίας ή της Ε¬ 
ταιρείας Προστασίας Ανηλίκων ή άλλου αρμόδιου φορέα 
Κοινωνικής Παρέμβασης (Ειδικές Δομές Υπουργείου Υ¬ 
γείας και Πρόνοιας, Εθνικού Οργανισμού Πρόνοιας, Δή¬ 
μων κ.λ.π.). 

δ) Για Απεξαρτημένα από τοξικές ή άλλες ουσίες Άτο¬ 
μα: 

- Αποδεικτικό απεξάρτησης του ατόμου από δημόσιο ή 
ιδιωτικό φορέα 

Είναι επίσης δυνατή η υπαγωγή στα προγράμματα αυτά 
των ατόμων που: 

1. Βρίσκονται στο τελευταίο στάδιο της κοινωνικής επα¬ 
νένταξης, εφ' όσον υπάρχει γραπτή σύμφωνη γνώμη της 
θεραπευτικής κοινότητας ή αντίστοιχου φορέα. Στις πε¬ 
ριπτώσεις αυτές, ο φορέας υποχρεούται να παρακολου¬ 
θεί τα άτομα στον εργασιακό χώρο και να τους παρέχει 
ψυχοκοινωνική στήριξη. 

2. Παρακολουθούν το σταθεροποιητικό πρόγραμμα 
Μεθαδόνης του ΟΚΑΝΑ. Στην περίπτωση αυτή τα άτομα 
θα επιλέγονται από την διεπιστημονική ομάδα του ΟΚΑ¬ 
ΝΑ, η οποία αναλαμβάνει την ψυχοκοινωνική στήριξή 
τους κατά τη διάρκεια της απασχόλησής τους. 

Και στις δύο τελευταίες περιπτώσεις πρέπει να ορίζεται 
ο υπεύθυνος για την στήριξη του απασχολούμενου, ο ο¬ 
ποίος θαπρέπει να συνεργάζεται και με τις υπηρεσίες του 
ΟΑΕΔ. 

Επισημαίνεται ότι για τα αποφυλακισμένα άτομα, εάν ο 
λόγος φυλάκισης τους σχετίζεται με παράβαση του νό¬ 
μου περί ναρκωτικών (ως χρήστες) δεν θα υπάγονται στο 
πρόγραμμα αποφυλακισμένων αλλά θα εξετάζεται η πε¬ 
ρίπτωση υπαγωγής τους στο πρόγραμμα απεξαρτημέ- 
νων, εφόσον προσκομίσουν βεβαίωση απεξάρτησης. 

ε) Υπεύθυνη δήλωση του Ν. 1599/86 ότι έλαβε γνώση και 
αποδέχεται τους όρουςτου προγράμματος αυτού. 

12. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 

Γ ια την καταβολή της επιχορήγησης η επιχείρηση θα υ¬ 
ποβάλει στην αρμόδια Υπηρεσία του ΟΑΕΔ τα εξής δικαι- 
ολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει το: 

- Ονοματεπώνυμο των προσληφθέντων βάσει του προ¬ 
γράμματος 

- Τη χρονολογία γέννησης, την ειδικότητα, το συνολικό 
αριθμό ημερών απασχόλησης 

- Το ποσό με το οποίο βαρύνεται ο ΟΑΕΔ σύμφωνα με το 
πρόγραμμα 

- Το συνολικό ακαθάριστο ποσό που δικαιούται ο εργα¬ 
ζόμενος και 

- Στήλη υπεύθυνης δήλωσης, στην οποία να έχουν υπο¬ 
γράψει τα απασχοληθέντα άτομα, ότι εργάσθηκαν και 
πληρώθηκαν για το χρονικό διάστημα, για το οποίο ζητεί¬ 
ται η επιχορήγηση. 

Σε περίπτωση που δεν υπάρχει η ως άνω υπογραφή των 
ατόμων γιατί έχει διακοπεί η σχέση εργασίας τους με τον 
εργοδότη (απόλυση, οικειοθελής αποχώρηση κλπ), θα 
λαμβάνεται ως αποδεικτικό στοιχείο απασχόλησής τους 
η κατάσταση μισθολογίου θεωρημένη από το ΙΚΑ και υ¬ 
πεύθυνη δήλωση του Ν. 1599/86 του εργοδότη, ότι απα¬ 
σχόλησε τα άτομα αυτά. 

β) Φωτοτυπημένο αντίγραφο της αναγγελίας πρόσλη¬ 
ψης των εργαζομένων (μόνο για την πρώτη φορά υποβο¬ 
λής των δικαιολογητικών). 

γ) Βεβαίωση ασφαλιστικής και φορολογικής ενημερό¬ 
τητας ή βεβαίωση οφειλής, εφ’ όσον πρόκειται να κατα¬ 
βληθεί επιχορήγηση άνω των διακοσίων χιλιάδων 
(200.000) δραχμών. 

Ειδικά για την επιχορήγηση του πρώτου διμήνου, αρκεί 
υπεύθυνη δήλωση του Ν. 1599/86 του εργοδότη, ότι θα 
καταβληθούν οι ανάλογες εισφορές μέσα στις νόμιμες 
προθεσμίες. 

δ) Βιβλιάριο αγοράς ενσήμων (επικυρωμένες φωτοτυ¬ 
πίες). 

ε) Κατάσταση ασφάλισης προσωπικού. 

Είναι δυνατή η καταβολή της επιχορήγησης και σε περί¬ 
πτωση που οι φορείς κοινωνικής ασφάλισης έχουν επι¬ 
βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανονισμού. 

στ) Η πρώτη επιχορήγηση θα καταβάλλεται στην επιχεί¬ 
ρηση μετά από δίμηνη τουλάχιστον απασχόληση του ερ¬ 
γαζόμενου. Στη συνέχεια και μέχρι τη λήξη του 36μηνου, 
θα καταβάλλεται κάθε μήνα και εντός είκοσι (20) εργασί¬ 
μων ημερών από την υποβολή της αίτησης για την εί¬ 
σπραξη της επιχορήγησης. 

13. ΑΞΙΩΣΕΙΣ ΕΡΓΟΔΟΤΩΝ - ΠΑΡΑΓΡΑΦΗ 

Αξιώσεις εργοδοτών για είσπραξη επιχορήγησης για ά¬ 
τομα που θα υπαχθούν στα προγράμματα αυτής της από¬ 
φασης, ασκούνται μέσα σε έξι (6) το αργότερο μήνες από 
το μήνα της πραγματικής απασχόλησης των ατόμων αυ¬ 
τών. 

Μετά την παρέλευση της προθεσμίας αυτής η αξίωση 
παραγράφεται. 

14. ΕΝΣΤΑΣΕΙΣ - ΕΠΙΛΥΣΗ ΔΙΑΦΟΡΩΝ 

Για κάθε διαφορά που τυχόν θα προκύπτει κατά την ε¬ 
φαρμογή του προγράμματος μεταξύ εργοδότη και ΟΑΕΔ 
(πχ. εκπρόθεσμη αίτηση υπαγωγής στο πρόγραμμα, εκ¬ 
πρόθεσμη αντικατάσταση, εκπρόθεσμη αξίωση για κατα¬ 
βολή της επιχορήγησης κλπ), θα εκδίδεται απορριπτική α¬ 
πόφαση από το Γρ. Εργασίας ΕΚΟ, ΚΠΑ, Γρ. Εργασίας, 
Υ.Ν., Τ.Υ, η οποία θα διαβιβάζεται προς επίλυση στην αρ¬ 
μόδια Περ/κή Δ/νση. 

Σε περίπτωση έκδοσης απορριπτικής απόφασης από 
τον Περ/κό Δ/ντή ο ενδιαφερόμενος δύναται εντός τριά¬ 
ντα (30) ημερών από την κοινοποίησή της, να ασκήσει έν¬ 


σταση και η διαφορά θα επιλύεται από το Δ.Σ. του ΟΑΕΔ, 
μετά από εισήγηση της Υπηρεσίας Ειδικών Κοινωνικών 
Ομάδων. 

15. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών διατάξεων 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμί¬ 
σεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Νατηρούντα αποδεικτικά στοιχεία καιέγγραφαπου α- 
ναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Για την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν α¬ 
ποκλίσεις, ανά 3μηνο θαπαρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή των επιχορηγήσεων κλπ. 

16. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των ε¬ 
πιχειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των Γ ραφείων ΕΚΟ, ΚΠΑ, Γ ρ. Εργασίας, Υ.Ν, Τ.Υ, του ΟΑ¬ 
ΕΔ μετά από εντολή του Προϊσταμένου τους. 

ββ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ, 
μετά από εντολή του Περ/κού Δ/ντή και σύμφωνη γνώμη 
του Διοικητή του ΟΑΕΔ. 

γγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει αυτή. 

β) Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος απασχόλησης. 

γ) Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση. 

17. ΑΝΑΔΡΟΜΙΚΗ ΙΣΧΥΣ ΠΡΟΓΡΑΜΜΑΤΩΝ 

Στα παραπάνω προγράμματα είναι δυνατόν να υπα¬ 
χθούν και να επιχορηγηθούν επιχειρήσεις που προσέλα- 
βαν άτομα από 1-7-1998 και μέχρι 30 ημέρες απάτην κοι¬ 
νοποίηση της απόφασης αυτής στις αρμόδιες υπηρεσίες 
του Ο.Α.Ε.Δ. 

18. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η ισχύς της απόφασης αυτής λήγει στις 30 Ιουνίου 
1999, εκτός εάν ο αριθμός των προβλεπομένων θέσεων 
πληρωθεί νωρίτερα. 

19. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη σε βάρος του προϋ¬ 
πολογισμού του ΟΑΕΔ οκτακόσιων ενενήντα επτά εκα- 
τομμυρίωντετρακοσίωνχιλιάδων δρχ. (897.400.000) η ο¬ 
ποία αναλύεται ως εξής: 

αήγιατο οικονομικό έτος 1998 εξήντα εκατομμύρια ε- 

ξακόσιες χιλιάδες δρχ. (60.600.000) για τον κωδ. 639Β6 
και σαράντα δύο εκατομμύρια εξακόσιες χιλιάδες δρχ. 
(42.600.000) για τον κωδ.639Β2. 

α2) για το οικονομικό έτος 1999 εκατόν ενενήντα τρία ε¬ 
κατομμύρια εξακόσιες χιλιάδες δρχ. (193.600.000) για 
τον κωδ. 639Β6 και εκατόν έξι εκατομμύρια εξακόσιες χι¬ 
λιάδες δρχ. (106.600.000) για τον κωδ. 639Β2. 

α3) για το οικονομικό έτος 2000 εκατόν ενενήντα τέσ¬ 
σερα εκατομμύρια δρχ. (194.000.000) για τον κωδ. 639Β6 
και εκατόν τριάντα δύο εκατομμύρια δρχ. (132.000.000) 
για τον κωδ. 639Β2. 

α4) για το οικονομικό έτος 2001 εκατό εκατομμύρια 
δρχ. (100.000.000) για τον κωδ. 639Β6 και εξήντα οκτώ ε¬ 
κατομμύρια δρχ. (68.000.000) για τον κωδ.639Β2. 
β) Γιατην ανωτέρω δαπάνη έχει εγγράφει πίστωση στον 


προϋπολογισμό του ΟΑΕΔ έτους 1998 ύψους εκατόν ο¬ 
γδόντα εφτά εκατομμυρίων εξακοσίων είκοσι χιλιάδων 
δρχ. (187.620.000) μετά στοιχεία 639 Β6 και εκατόν δέκα 
τέσσερα εκατομμύρια δρχ. (114.000.000) με τα στοιχεία 
639Β2. 

- Η ανωτέρω δαπάνη δεν βαρύνει τον Κρατικό Προϋπολο¬ 
γισμό και ως εκ τούτου δεν εμπίπτει στις διατάξεις της παρ. 
3 του άρθρου 22 του Ν. 2362/95 (Περί δημοσίου λογ/κού). 

Γιατο λόγο αυτό δεν απαιτείται η σύμπραξη του Υπουρ¬ 
γού Οικονομικών. 

- Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1998 
Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΙΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

>* 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

>> 

Δ' (Απαλλοτριώσεις, πολεοδομία κ.λπ.) 

70.000 » 

3.500 

.. 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

·* 

Παράρτημα ( Πίνακες επιτυχόντων διαγωνισμών κ.τλ.) 

5.000 »· 

250 

“ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >< 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

>■ 

Προκηρύξεων Α.Σ.Ε.Π. 

10.000 » 

500 

>■ 

Ανωνύμων Εταιρειών & Ε.Γι.Ε. 

250.000 ». 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 »> 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























